# data[].attributes.body
He escollit aquesta aplicació perquè he vist que a la plataforma de Mschools | Toolbox tenia 11 valoracions amb una molt bona nota mitja, concretament de 9 sobre 10, també he vist que té 1 experiència la qual m'ha resultat d'allò més interessant, de la qual us parlo en un altre apartat. Un cop he interactuat amb aquesta aplicació, m'he adonat que no podria haver fet millor elecció, ja que penso que és d'allò més ideal per treballar de forma interactiva diferents àmbits com ara les emocions, les rutines i els hàbits en educació infantil, amb infants de tota classe, però sobretot amb infants els quals tenen necessitats educatives especials. És per això que em resulta un recurs d'allò més útil tant per famílies com per mestres.

# data[].attributes.body
Són 15 contes interactius que utilitzen elements auditius i visuals formats per pictogrames que expliquen i mostren com José du a terme diferents accions les quals guien a tota mena d’infants que utilitzen aquesta aplicació en el seu procés d’aprenentatge. Aquest recurs interactiu és fàcil d’utilitzar amb imatges i seqüències clares que mostren i fan que els infants puguin aprendre les diferents emocions, els hàbits i diferents rutines que els hi serviran en el seu dia a dia. Penso que és un recurs educatiu d’allò més encertat sobretot per a infants amb necessitats educatives especials, ja que l'única cosa que han de fer és clicar a la pantalla i observar.

# data[].attributes.body
Es tracta d'una interfície d'allò més intuïtiva, senzilla i accessible, conté pictogrames clars i atractius. A més a més, té un disseny visual i interactiu que utilitza una gran varietat d'imatges, colors vius i sons atractius pels infants. Cal dir també que aquest recurs està totalment adaptat per a nens i nenes amb necessitats especials, ja que l’ús de pictogrames ajuda els infants a identificar les accions que han de prendre. El sistema de navegació és simple i això permet als que utilitzen l'aplicació poder moure's fàcilment d'una activitat a una altra sense perdre’s. Aquest recurs és accessible per a tots i totes i s'adapta als ritmes d'aprenentatge i necessitats dels infants.

# data[].attributes.body
Aquest recurs conté diverses utilitats educatives com ara el fet que ajuda a desenvolupar certes capacitats cognitives, com ara, la memòria, la resolució de problemes, i la comprensió de conceptes bàsics, a més a més, ajuden a potenciar la capacitat de reconeixement d’objectes, sons i paraules. Una altra utilitat educativa és que ajuda a millorar el llenguatge i la comunicació i permet treballar vocabulari i estructures bàsiques del llenguatge de manera interactiva. Com bé hem dit també és un suport per a infants amb necessitats educatives especials i a més a més fomenta l'autonomia dels nens i nenes en el seu aprenentatge. A més es planteja el joc com un recurs lúdic amb el qual els infants aprenen mentre es diverteixen. Jo en aquest cas la faria servir amb infants d'educació infantil reproduint el contingut en una pantalla gran perquè tots i totes ho vegin i finalment els faria reflexionar sobre allò que observen en cada cas fent preguntes perquè participin. Concretament, trobo que treballar les emocions amb aquesta aplicació pot ser ideal també per motivar a què els infants imitin les diferents expressions relacionant-les amb l'emoció que apareix en cada cas.

# data[].attributes.body
L'experiència que s'explica respecte a aquest recurs en mschools | Toolbox és d'una mestra d'educació infantil de l'Escola Mare de Déu del Roser. Ella explica com va utilitzar aquest recurs educatiu amb els seus alumnes perquè aquests coneguessin i identifiquessin emocions bàsiques tant en un mateix com en els altres. Ho va fer tenint en compte uns objectius els quals eren els següents:

Conèixer les diferents emocions: alegria, tristesa, por, enuig i sorprès.

Discriminar les emocions a partir de les expressions facials.

Identificar les pròpies emocions i la dels altres.

Expressar les emocions fent ús del pictograma corresponent.

Aprendre a gestionar les emocions en resolució de conflictes.

Ella explica també el procediment que va seguir, el qual consistia en:

1. Els infants visualitzen i escolten el conte.

2. Seguidament els infants expliquen el conte.

3. Identifiquen l'emoció amb l'expressió facial corresponent.

4. Relacionen l'emoció amb el pictograma.

5. Identifiquen les causes que poden provocar l'emoció.